**Daca exist...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă exist...

Dacă exist astăzi pe pământ

Exist Doamne din mila Ta,

Prin care Ţi-arăţi dragostea

Izvor din Sfântu-Ţi Cuvânt,

La Glasu-Ţi măreţ şi Sfânt!

Şi dacă am viaţă şi mişcare

Când mă scol de dimineaţă,

În rugă-Ţi caut Sfânta Faţă

Ţi-aduc prinos de închinare

Plecat în respect şi-adorare.

Şi dacă mă încearcă dureri

Şi corpu-mi e supus testării,

Să trec prin fazele-ncercării,

Prin rugă găsesc mângâieri

Şi mă simt liber ...de poveri.

Flavius Laurian Duverna

26 iunie 2019